CELEX: C2005/115/52
Language: et
Date: 2005-05-14 00:00:00
Title: Kohtuasi T-105/05: Assembled Investments (Proprietary) Limited 28. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

14.5.2005   
            
            
               ET
            
            
               Euroopa Liidu Teataja
            
            
               C 115/29
            
         Assembled Investments (Proprietary) Limited 28. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-105/05)
   (2005/C 115/52)
   Hagiavaldus esitati inglise keeles
   Assembled Investments (Proprietary) Limited, asukoht Stellenbosch (Lõuna-Aafrika), esitas 28. veebruaril 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on advokaat P. Hagman.
   Apellatsioonikojas oli teine menetluspool Waterford Wedgwood Plc, asukoht Waterford (Iirimaa).
   Hageja palub esimese astme kohtul:
   
               —
            
            
               tühistada esimese apellatsioonikoja 15. detsembri 2004. aasta otsus ja tuvastada, et puudub segiajamise tõenäosus taotletava ühenduse kaubamärgi “WATERFORD STELLENBOSCH”, taotlus nr 1 438 860, ja ühenduse kaubamärgi “WATERFORD”, registreerimisnumber 397 521, vahel;
            
         
               —
            
            
               saata asi tagasi Siseturu Ühtlustamise Ametisse kaubamärgi registreerimiseks;
            
         
               —
            
            
               jätta kohtukulud kostja Siseturu Ühtlustamise Ameti ja vastaspoole ning kaaskostja Waterford Wedgwood Plc kanda.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Assembled Investments (Propietary) Limited
            
         
               Asjaomane ühenduse kaubamärk:
            
            
               Kujutismärk “Waterford Stellenbosch” kaupadele klassis 33 (alkohoolsed joogid, sh veinid) — taotlus nr 1 438 860.
            
         
               Teise kaubamärgi või tähise omanik vastulausemenetluses:
            
            
               Waterford Wedgwood Plc
            
         
               Teine kaubamärk või tähis:
            
            
               Ühenduse sõnamärk “WATERFORD” kaupadele klassides 3, 8, 11, 21, 24 ja 34 (Parfümeeriatooted; eeterlikud õlid; noad, kahvlid, lusikad; lambid; klaastooted; …) — ühenduse kaubamärk nr 397 521.
            
         
               Vastulause osakonna otsus:
            
            
               Jätta vastulause rahuldamata.
            
         
               Apellatsioonikoja otsus:
            
            
               Tühistada vaidlustatud otsus ja jätta taotlus rahuldamata.
            
         
               Õiguslikud alused:
            
            
               Nõukogu määruse nr 40/94 artikli 8 lõike 1 punkti b ja lõike 5 ning artikli 74 lõike 2 rikkumine, kuna puudub kaubamärkide segiajamise tõenäosus ja ei ole veenvaid asitõendeid, et varasem kaubamärk võiks saada kahjustatud või ebaõiglaselt ärakasutatud.